ᱮ ᱵᱟᱹᱵᱩ !  ᱦᱚᱯᱚᱱ ᱵᱟᱹᱵᱩ ᱨᱮ !
 ᱦᱤᱲᱤᱧ ᱮᱫ ᱞᱤᱧᱟᱢ ᱱᱤᱛᱚᱜ ᱦᱟᱭᱨᱮ !
 ᱨᱮ?
 ᱥᱟᱦᱟ ᱜᱤᱰᱤ ᱟᱢ ᱠᱷᱚᱱᱟᱜ,
ᱟᱹᱞᱤᱧ ᱞᱟᱹᱜᱤᱫ ᱟᱹᱲᱤᱥ ᱩᱱᱟᱹᱜ !
 ᱢᱮᱱᱟᱜ ᱛᱟᱢᱟ ᱦᱚᱯᱚᱱ ᱵᱟᱹᱵᱩ ᱨᱮ,
ᱨᱟᱹᱜᱤ ᱟᱢᱟᱜ ᱟᱹᱞᱤᱧ ᱪᱮᱛᱟᱱᱨᱮ !
 ᱟᱹᱞᱤᱧ ᱞᱟᱹᱜᱤᱫ ᱡᱟᱦᱟᱸ ᱫᱩᱠ,
ᱟᱹᱞᱤᱧᱟᱜ ᱵᱤᱪᱷᱚᱠ ᱞᱟᱹᱜᱤᱫ ᱟᱪᱷᱟ,
ᱪᱮᱫ ᱵᱟᱢ ᱪᱮᱠᱟ ᱞᱮᱫᱟ ᱵᱟᱪᱷᱟ !
 ᱥᱟᱹᱨᱫᱤ ᱥᱤᱛᱩᱝ ᱡᱷᱮᱸᱴ ᱵᱚᱸᱜᱟ,
ᱛᱤᱱᱟᱹᱜ ᱞᱚᱞᱚ ᱦᱚᱲᱢᱚ ᱡᱟᱸᱜᱟ !
 ᱟᱢᱮᱢ ᱪᱟᱞᱟᱣ ᱮᱱᱟ ᱵᱟᱹᱦᱩ ᱠᱟᱛᱷᱟᱨᱮ,
ᱵᱚᱦᱮᱞ ᱠᱮᱫᱟ ᱞᱤᱧᱟᱢ ᱫᱩᱠ ᱫᱚᱨᱭᱟᱨᱮ !
 ᱱᱚᱣᱟ ᱦᱚᱲᱢᱚ ᱛᱤᱱᱟᱹᱜ ᱫᱤᱱ ᱢᱟᱥᱮ,
ᱥᱤᱧᱼᱧᱤᱫᱟᱹ ᱨᱮᱸᱜᱮᱡ ᱛᱮᱛᱟᱝ ᱛᱮ,
ᱨᱚᱜᱽ ᱟᱡᱟᱨ ᱮ ᱜᱷᱮᱨᱟᱣ ᱞᱮᱫ ᱢᱮᱨᱮ,
ᱛᱤᱱᱟᱹᱜ ᱫᱩᱠ ᱞᱤᱧ ᱥᱟᱦᱟᱣ ᱞᱮᱫᱟ ᱵᱟᱹᱵᱩ ᱨᱮ !
 ᱟᱞᱤᱧᱟᱜ ᱥᱩᱠ !  ᱟᱢᱟᱜ ᱥᱩᱠ !
 ᱵᱩᱡᱷᱟᱹᱣ ᱠᱟᱜ ᱢᱮ ᱥᱮᱨᱢᱟ ᱥᱩᱠ !
 ᱟᱢᱟᱜ ᱞᱟᱸᱫᱟ ᱧᱮᱞ ᱞᱟᱹᱜᱤᱫ ᱛᱮ,
ᱦᱤᱲᱤᱧ ᱞᱮᱫᱟᱞᱤᱧ ᱫᱩᱠ ᱢᱩᱦᱤᱢ ᱡᱮᱛᱮ !
 ᱟᱢᱟᱜ ᱨᱟᱜ ᱵᱟᱹᱞᱤᱧ ᱥᱟᱦᱟᱣ ᱠᱷᱟᱹᱛᱤᱨ,
ᱫᱚᱦᱚ ᱞᱮᱫ ᱢᱮᱭᱟ ᱞᱤᱧ ᱦᱮᱸᱭᱚ ᱦᱚᱵᱚᱨ !
 ᱨᱟᱜ ᱞᱮᱫᱟᱢ ᱡᱟᱦᱟᱸ ᱞᱟᱹᱜᱤᱫ ᱛᱮ,
ᱥᱟᱱᱟᱢᱟᱜ ᱮᱢ ᱦᱤᱲᱤᱧ ᱠᱮᱫ ᱱᱟᱦᱟᱜ ᱫᱚ,
ᱚᱱᱟᱛᱮ ᱟᱹᱞᱤᱧᱟᱜ ᱡᱤᱣᱤ ᱨᱟᱜᱮᱫ ᱫᱚ !
 ᱢᱮᱫ ᱥᱟᱢᱟᱝᱨᱮ ᱵᱟᱢ ᱧᱮᱞ ᱞᱤᱧ ᱠᱷᱟᱱ ᱫᱚ,
ᱟᱢᱟᱜ ᱫᱩᱞᱟᱹᱲ ᱵᱟᱹᱵᱩ ᱨᱮ,
ᱚᱦᱚᱢ ᱵᱩᱡᱷᱟᱹᱣ ᱞᱮᱱᱟ ᱱᱟᱥᱮ ᱛᱷᱚᱲᱟ,
ᱵᱟᱹᱵᱩ ᱨᱮ !  ᱠᱚᱭᱚᱜ ᱮᱫᱟᱭ ᱫᱤᱱᱟᱹᱢ ᱟᱸᱜᱟ,
ᱛᱟᱦᱮᱱ ᱢᱮᱜᱳ ᱵᱟᱹᱵᱩ ᱟᱹᱞᱤᱧ ᱵᱮᱜᱚᱨ,
ᱛᱤᱱᱟᱹᱜ ᱥᱚᱱᱚᱛ ᱮᱢ ᱟᱸᱥ ᱞᱮᱫᱟ ᱫᱷᱟᱹᱨᱛᱤ ᱨᱮᱱᱟᱜ,
ᱟᱞᱚᱢ ᱨᱟᱜ ᱚᱪᱚ ᱞᱤᱧᱟ ᱱᱤᱛ ᱵᱮᱲᱟᱨᱮ,
ᱮ ᱵᱟᱹᱵᱩ !  ᱦᱚᱯᱚᱱ ᱵᱟᱹᱵᱩ !
 ᱵᱟᱢ ᱡᱚᱜᱟᱣ ᱡᱚᱛᱚᱱ ᱞᱤᱧ ᱨᱮᱦᱚᱸ ᱵᱟᱹᱵᱩ,
ᱱᱟᱥᱮ ᱫᱚ ᱥᱤᱵᱤᱞ ᱟᱹᱞᱤᱧ ᱢᱮᱥᱮ ᱵᱟᱹᱵᱩ !
 ᱚᱠᱚᱭ ᱚᱠᱟ ᱞᱮᱠᱟᱭ ᱠᱟᱹᱢᱤ ᱡᱚᱝᱟ,
ᱡᱟᱦᱟᱸᱭ ᱠᱷᱟᱹᱛᱤᱨ ᱫᱷᱩᱲᱤ ᱫᱷᱟᱹᱨᱛᱤ ᱵᱚ ᱞᱮᱵᱮᱫ ᱠᱮᱜᱼᱟ,
ᱩᱱᱠᱤᱱᱟᱜ ᱥᱩᱠᱼᱫᱩᱠ ᱪᱮᱠᱟᱛᱮᱵᱚ ᱦᱤᱲᱤᱧ ᱠᱮᱜᱼᱟ ?
 ᱵᱚᱸᱜᱟ ᱵᱟᱨᱟ ᱵᱟᱹᱨᱤ ᱟᱭᱳᱼᱵᱟᱵᱟ,